## Odluka o prikupljanju podataka o međunarodnim transakcijama povezanim s osiguranjem

### NN 150/2003 (23.9.2003.), Odluka o prikupljanju podataka o međunarodnim transakcijama povezanim s osiguranjem

# HRVATSKA NARODNA BANKA

2175

Na
temelju članka 62. stavka 4. i članka 39. stavka 2. pod i) Zakona o Hrvatskoj
narodnoj banci (»Narodne novine« br. 36/2001), i članka 49. Zakona o deviznom poslovanju
(»Narodne novine« br. 96/2003), guverner Hrvatske narodne banke donio je

## ODLUKU

### O PRIKUPLJANJU PODATAKA O MEĐUNARODNIM TRANSAKCIJAMA POVEZANIM S OSIGURANJEM

I.
OPĆE ODREDBE

Članak 1.

 Ovom se
Odlukom utvrđuje popis izvješća koja se dostav­ljaju Hrvatskoj narodnoj banci,
obveznici dostavljanja tih izvješća, rokovi za dostavu, oblik u kojem se
izvješća dostavljaju i pravila u vezi s povjerljivošću podataka koji se
dostavljaju Hrvat­skoj narodnoj banci radi praćenja ostvarenja platne bilance
Republike Hrvatske.

Članak 2.

(1) Pod pojmom rezidenta, u smislu odredaba ove
Odluke, smatraju se:

– pravne osobe sa sjedištem u Republici Hrvatskoj,
osim njihovih podružnica u inozemstvu,

– podružnice stranih trgovačkih društava i trgovaca
pojedinaca upisane u registar koji se vodi kod nadležnog tijela državne vlasti
ili uprave u Republici Hrvatskoj,

– trgovci pojedinci, obrtnici i druge fizičke osobe
sa sje­dištem odnosno prebivalištem u Republici Hrvatskoj koje samostalnim
radom obavljaju gospodarsku djelatnost za koju su registrirane,

– fizičke osobe s prebivalištem u Republici
Hrvatskoj,

– fizičke osobe koje borave u Republici Hrvatskoj na
osnovu važeće dozvole boravka u trajanju od najmanje 12 mjeseci

– diplomatska, konzularna i druga predstavništva
Republike Hrvatske u inozemstvu koja se financiraju iz proračuna te hrvat­ski
državljani zaposleni u tim predstavništvima i članovi njihovih obitelji.

(2) Sve druge osobe koje nisu navedene u stavku 1.
ovoga članka smatraju se nerezidentima.

II.
TRANSAKCIJE S INOZEMSTVOM NA OSNOVU USLUGA OSIGURANJA

Članak 3.

 Transakcije s
inozemstvom na osnovu usluga osiguranja obuhvaćaju transakcije povezane s
uslugama osiguranja i reosiguranja.

Članak 4.

Statističkim istraživanjem o međunarodnim
transakcijama povezanim s uslugama osiguranja Hrvatska narodna banka prikuplja
podatke o:

1) prihodima i rashodima hrvatskih osiguravateljskih
i reosiguravateljskih društava te podružnica stranih društava za osiguranje
koje su registrirane u Republici Hrvatskoj od pružanja usluga osiguranja
nerezidentima,

2) prihodima i rashodima inozemnih osiguravateljskih
i reosiguravateljskih društava od pružanja usluga osiguranja rezidentima.

Članak 5.

 Obveznici
izvještavanja o transakcijama koje imaju karakter transakcija iz članka 4. ove
Odluke surezidenti koje Direkcija za statistiku Hrvatske narodne banke
izabere u godišnji uzorak za ovo istraživanje.

Svi izabrani rezidenti bit će pismeno obaviješteni o
njihovu izboru u uzorak te će im pritom biti dostavljeni obrasci za cijelu
godinu.

Članak 6.

Podaci iz članka 4. ove Odluke prikupljaju se
tromjesečno, za svaki mjesec posebno, na obrascima OS-HO i OS-IO koje propisuje
Direkcija za statistiku Hrvatske narodne banke.

Direkcija za statistiku Hrvatske narodne banke
ovlaštena je tijekom provođenja istraživanja, ako ocijeni potrebnim, mijenjati
oblik i sadržaj obrazaca OS-HO (Transakcije hrvatskih rezidenata s
nerezidentima povezane s osiguranjem) i OS-IO (Transakcije nerezidenata s
hrvatskim rezidentima povezane s osiguranjem).

Članak 7.

Sve izabrane pravne osobe iz članka 5. ove Odluke
dužne su primljene obrasce popuniti za svako tromjesečje prema priloženim
Uputama za popunjavanje te ih dostaviti Direkciji za statistiku Hrvatske
narodne banke najkasnije mjesec dana nakon isteka svakog tromjesečja.

III. OSTALE ODREDBE

III.1. Tajnost podataka

Članak
8.

(1)
Zaprimljena izvješća propisana ovom Odlukom, Hrvat­ska narodna banka koristi
radi praćenja ostvarenja platne bilance Republike Hrvatske.

(2)
Hrvatska narodna banka je dužna zaprimljene pojedi­načne podatke čuvati kao
poslovnu tajnu. Zaprimljeni pojedinačni podaci ne mogu se dostavljati trećima
osim ako zakonskim propisima nije drugačije određeno.

(3)
Hrvatska narodna banka može zaprimljene podatke učiniti dostupnima javnosti
samo u agregatnom obliku.

III.2.
Oblik izvješćivanja

Članak
9.

(1)
Obrasci izvješćivanja propisani ovom Odlukom svojim oblikom, sadržajem i
metodološkim uputama za njihovo popunjavanje sastavni su dio ove Odluke.

(2)
Obveznicima izvješćivanja dopušteno je da obrasce sami kreiraju uz poštivanje
svih elemenata predviđenih ovom Odlu­kom.

IV.
PRIJELAZNE I ZAVRŠNE ODREDBE

Članak
10.

Stupanjem
na snagu ove Odluke prestaje važiti Odluka o prikupljanju podataka o
međunarodnim transakcijama povezanim s osiguranjem (»Narodne novine« br.
62/2001).

Članak
11.

Ova
odluka stupa na snagu osmog dana od dana objave u »Narodnim novinama«.

O. br.
266-020/09-03/ŽR
Zagreb, 16. rujna 2003.

Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

if !supportEmptyParas endif

![](dodatni/375839.gif)

![](dodatni/375840.gif)

UPUTE ZA POPUNJAVANJE

U polje
*Vrsta institucije* u zaglavlju obrasca upisuje se šifra vrste institucije
prema sljedećem šifrarniku:

1 –
osiguravateljsko društvo

2 –
reosiguravateljsko društvo

U polje
*Mjesec* u zaglavlju tablice upisuje se četveroznamenkasta oznaka mjeseca
i godine na koju se podatak odnosi, npr. za veljaču 2001. godine upisuje se
oznaka 0201.

Bitna
napomena: Molimo da sve odljeve i priljeve po prije­laznim računima ne iskažete
ni u jednoj stavki osim u dijelu C. koji je predviđen za transakcije po
prijelaznim računima.

Dio A.

U ovaj
se dio obrasca unose podaci o ukupnim zaračunatim bruto premijama i
likvidiranim štetama u bruto iznosu hrvatskih osiguravateljskih i
reosiguravateljskih društava (od rezidenata i nerezidenata) prema navedenim
vrstama osiguranja.

U
poziciju *1.1. Zaračunate bruto premije* upisuje se iznos zaračunatih
bruto premija, dok se u poziciju *1.2. Likvidirane štete u bruto iznosu*
upisuje bruto iznos likvidiranih šteta za osiguranje robe u prijevozu.

U
poziciju *2.1.* *Zaračunate bruto premije* upisuje se iznos zaračunatih
bruto premija (to je pozicija analogna poziciji 002 u Računu dobiti i gubitka
umanjenoj za poziciju 1.1. u ovom dijelu obrasca), dok se u poziciju *2.2.
Likvidirane štete u bruto iznosu* upisuje bruto iznos likvidiranih šteta za
neživotno osiguranje (to je pozicija analogna poziciji 010 u Računu dobiti i
gubitka umanjenoj za poziciju 1.2. u ovom dijelu obrasca).

U
poziciju *3.1. Zaračunate bruto premije* upisuje se iznos zaračunatih bruto
premija (to je pozicija analogna poziciji 033 u Računu dobiti i gubitka), dok
se u poziciju *3.2. Likvidirane štete u bruto iznosu* upisuje bruto iznos
likvidiranih šteta za životno osiguranje (to je pozicija analogna poziciji 051
u Računu dobiti i gubitka).

Dio B.

U ovaj
se dio obrasca unose podaci o zaračunatim bruto premijama i likvidiranim štetama
u bruto iznosu hrvatskih osiguravateljskih i reosiguravateljskih društava
nerezidentima prema navedenim vrstama osiguranja.

U
poziciju *1.1. Zaračunate bruto premije* upisuje se iznos zaračunatih
bruto premija nerezidentima.

U
poziciju *1.2.1. Likvidirane štete nerezidentu na temelju njegove police* upisuju
se iznosi likvidiranihšteta nerezidentima na temelju njihovih polica
(Npr. nerezident osigura robu u prijevozu kroz RH kod domaćeg osiguravatelja,
pretrpi štetu i traži na temelju te police isplatu štete).

U
poziciju *1.2.2.* *Likvidirane štete nerezidentu na temelju police
rezidenta* upisuje se iznos likvidiranih šteta nerezidentima na temelju
polica rezidenata (Npr. rezident osigura robu kod domaćeg osiguravatelja, proda
robu strancu, a ta roba bude izgub­ljena ili oštećena. Domaći osiguravatelj
isplaćuje štetu stranom vlasniku robe na temelju police rezidenta).

U
poziciju *2.1.* *Zaračunate bruto premije* upisuje se iznos zaračunatih
bruto premija nerezidentima.

U
poziciju *2.2.1.* *Likvidirane štete nerezidentu na temelju njegove
police* upisujuse iznosi likvidiranihšteta nerezidentima na
temelju njihovih polica*.* (Npr. nerezident osigura brodicu kod domaćeg
osiguravatelja, pretrpi štetu i traži na temelju te police isplatu štete).

U
poziciju *2.2.2*. *Likvidirane štete nerezidentu na temelju police
rezidenta* upisuje se iznos likvidiranihšteta nerezidentima na
temelju polica rezidenata (Npr. nerezident doživi prometnu nezgodu u RH, a
krivac za nesreću je rezident koji ima policu kod domaćeg osiguravatelja. Domaći
osiguravatelj isplaćuje štetu nerezidentu na temelju police rezidenta).

U
poziciju *3.1. Zaračunate bruto premije* upisuje se iznos zaračunatih bruto
premija, dok se u poziciju *3.2. Likvidirane štete u bruto iznosu* upisuje
bruto iznos likvidiranih šteta za životno osiguranje. Pozicija *3.3. Dodatne
osigurane svote* uključuje dohodak od investiranja matematičke rezerve
osiguranja života koji pripada nerezidentima.

Pomoćne
usluge obuhvaćaju usluge posredovanja i zastupanja u osiguranju koje obavljaju
posrednici i zastupnici te zastupničke usluge koje su pomoć kod osiguranja, kao
što su konzultantske usluge, aktuarske usluge, procjena rizika i sl.U
poziciju *Pomoćne usluge* ne treba uključiti provizije po prijelaznim računima.

 U poziciju *4.1.
Pružene pomoćne usluge* upisuje se iznos prihoda koji su domaći
osiguravatelji i reosiguravatelji ostvarili od pružanja pomoćnih usluga
nerezidentima. Ova pozicija obuhvaća i provizije koje su rezidentna
osiguravateljska i reosiguravateljska društva ostvarila od nerezidentnih
reosiguravateljskih društava kao doprinos reosiguravatelja u troškovima cedenta
(ovaj dio analogan je zbroju pozicija 028 i 073 Računa dobiti i gubitka, i to
samo onaj dio koji se odnosi na poslovanje s nerezidentima). U poziciju *4.2.
Primljene pomoćne usluge* upisuje se iznos koji su zaračunali nerezidentni
posrednici i zastupnici za pomoćne usluge pružene domaćim osiguravateljskim i
reosiguravateljskim društvima. Ova pozicija obuhvaća i provizije koje su
nerezidentni posrednici, zastupnici, osiguravateljska i reosiguravateljska društva
zaračunali hrvatskim osiguravateljskim i reosiguravateljskim društvima za
pribavljanje usluga osiguranja i reosiguranja (ovaj dio analogan je zbroju
pozicija 020 i 065 Računa dobiti i gubitka i to samo onaj dio koji se odnosi na
poslovanje s nerezidentima).

Za usluge reosiguranja primljene od nerezidenata, u
poziciju 5*.1. Premije predane u reosiguranje* upisuje se iznos premija
koje su predane u reosiguranje inozemnom reosiguravatelju (ova pozicija
analogna je zbroju pozicija 003 i 034, i to samo onaj dio koji se odnosi na
poslovanje s nerezidentima), dok se u poziciju *5.2. Udio reosiguranja u
likvidiranim štetama* upisuje iznos udjela inozemnog reosiguravatelja u
likvidiranim štetama (ova pozicija analogna je zbroju pozicija 011 i 052, i to
samo onaj dio koji se odnosi na poslovanje s nerezidentima).

Dio C

 U ovaj se dio
obrasca unose podaci o transakcijama po prijelaznim računima (Npr. nerezident
prouzrokuje prometnu nezgodu u RH, a oštećeni rezident traži isplatu štete od
domaćeg osiguravatelja. Domaći osiguravatelj isplaćuje štetu, ali refundira taj
iznos, uvećan za proviziju, od inozemnog osiguravatelja s kojim ima korespodentni
ugovor).

U poziciju *1.1*. *Odljev* upisuju se
ukupne vrijednosti isplata po prijelaznim računima.

U poziciju *1.2.* *Priljev* upisuju se
ukupne vrijednosti naplata po prijelaznim računima, uvećane za naplaćenu
proviziju.

Dio D.

U ovaj
se dio obrasca unose podaci o stanju matematičke rezerve osiguranja života, i
to onaj dio koji pripada nerezidentima.

U
poziciju *1.1. Stanje matematičke rezerve osiguranja života* upisuje se
stanje matematičke rezerve osiguranja života na po­četku i na kraju izvještajnog
tromjesečja.

*Napomena:*

Reosiguravateljska
društva u dio A. i u dio B. od pozicije 1. do pozicije 3. upisuju transakcije
aktivnih poslova reosiguranja, dok u dio B. u poziciju 5. upisuju transakcije
pasivnih poslova reosiguranja (retrocesiju).

if !supportEmptyParas endif

![](dodatni/375841.gif)

if !supportEmptyParas endif

UPUTE
ZA POPUNJAVANJE

U polje
*Mjesec* upisuje se četveroznamenkasta oznaka mjeseca i godine na koju se
podatak odnosi, npr. za veljaču 2001. godine upisuje se oznaka 0201.

U
poziciju *1.1. Zaračunate bruto premije* upisuje se iznos zaračunatih
bruto premija za neživotno osiguranje nerezidentnih osiguravateljskih društava
hrvatskim rezidentima.

  U poziciju *1.2.* *Likvidirane štete
u bruto iznosu* upisuje se iznos potraživanja hrvatskih rezidenata od
nerezidentnih osiguravatelja po policama neživotnog osiguranje.

U
poziciju *2.1.* *Zaračunata bruto premija* upisuje se iznos zaračunatih
bruto premija za životno osiguranje nerezidentnih osiguravateljskih društava
hrvatskim rezidentima.

U
poziciju *2.2*. *Likvidirane* *štete u bruto iznosu* upisuje se
iznos potraživanja hrvatskih rezidenata od nerezidentnih osiguravatelja po
policama životnog osiguranja.

Pomoćne usluge obuhvaćaju usluge posredovanja i
zastupanja u osiguranju koje obavljaju posrednici i zastupnici, te zastupničke
usluge koje su pomoć kod osiguranja, kao što su konzultantske usluge, aktuarske
usluge, procjena rizika, naplata odštetnih zahtjeva i sl.

U
poziciju *3.1. Pružene pomoćne usluge* upisuje se iznos prihoda koji su
hrvatski rezidenti (brodari, brodogradilišta, posrednici i sl.) ostvarili od
pružanja pomoćnih usluga nerezidentima. Ova pozicija obuhvaća i provizije koje
su domaći posrednici ostvarili od nerezidentnih osiguravateljskih i
reosiguravateljskih društava za pribavljanje usluga osiguranja i reosiguranja.

if !supportEmptyParas ]> endif

Odluka, NN 150/2003-2175